# Az erdő kapitánya *színes magyar animációs film, 1988, 70 perc*

rendező: Dargay Attila

Ajánlott korosztály: 5–8. évfolyam

**Tantárgyi kapcsolatok:** vizuális kultúra, digitális kultúra, etika, természettudomány, biológia, földrajz

**A film kapcsán feldolgozható témák:**

* környezetvédelem
* elvárosiasodás
* erdőirtás, fakitermelés
* kapzsiság
* bűnözés, bűnüldözés
* nyomozás
* együttműködés, csapatmunka
* barátság
* megszemélyesítés
* állatmese

**Feldolgozást segítő kérdések**

* Milyen más nyomozós filmet, mesét ismertek?
* Hogyan jelenik meg a filmben a rendőri nyomozás?
* Melyik másik magyar animációs filmmel áll szoros rokonságban? Mondj példákat, hogy miben hasonlóak!
* Hogyan mutatja be a film a bűnözőket?
* Milyen negatív képzetek társulnak a zsiványokhoz: varangy, kígyó, szarka?
* Hogyan jelenítik meg az alkotók a városi és az erdei életet?
* Hogyan reflektál a film a környezetvédelemre, és milyen környezetvédelmi témákat vonultat fel?
* Ezeknek mi az aktualitása?
* Milyen veszélyek fenyegetik jelenleg a bolygónkat?
* Milyen természetvédelmi helyeket ismertek Magyarországon?
* Te mit teszel azért, hogy vigyázz a környezetre?

**Feladatok**

* A denevérhez hasonlóan próbáljatok meg ti is visszafelé beszélni.
* Találjatok ki egy titkosírást és írjatok egy levelet egy osztálytársatoknak, majd fejtsétek meg!
* Találjatok ki magatoknak és/vagy egymásnak vicces zsiványnevet, ami ráadásul alliterál (pl: Szarka Szaniszló, Varangy Vanda, Sikló Simi). Rajzoljátok le a figurákat!